
Cikan tannan:  
Bagabagali ka bɔ misiriw lɔli la kaburuw 
kan 
Nbe nka sɛbɛ daminɛ ni Alla tɔgɔ barakama ye, 
tano be Alla ye, ani Alla ya nɛma ni A ya kisi be A ya 
Ciden kan. 
O kɔfɛ: Ne ka  yeli kɛ fɛn na min  bɔla Rabitatul 
Ulumil Islamiyya ya majalla nimoro sabanan kɔnɔ, 
bonda nin kɔnɔ: (Silamaw ya kibaruyaw kalo kelen 
kɔnɔ): ko Rabitatul Ulumil Islamiyya min be ɔrdɔni 
jamana kɔnɔ, ka ganiya ta ka misiri lɔ kuruwo kan 
min sɔrɔla  kura ye Ar-Ruhaib dugu kɔnɔ, wa o ye 
kuruwo  ye  a  be  fɔ  min  na  ko:  kuruwo  mɔgɔw 
minugu kofola kurana ba kɔnɔ, k'o sunɔgɔla a kɔnɔ, 
o kuma banan. 
filɛli kɔnɔgwɛya wajibiyali la Alla ni A ya jɔnw ye; 
n'ka ye ko n'ye kuma dɔ lase majala yɛrɛ ma ɔrdɔn 
Masamara  ya  Silamaya  lɔnniya  tɔn  ma;  o  kuma 
kɔnɔkow ye: ka tɔn ladi k'a bali kɛ ka bɔ a ya ganiya 
labarali  ma  min  ye  misiri  lɔli  ye  kuruwo  kofɔnin 
kan;  n'te o kɛ foy kɔson fɔɔ sabula misiriw lɔli kiraw 
ni  mɔgɔ  ɲumanw  ya  kaburuw  kan  ani  o  ya  nɔnw 
kan, o ye fɛnw le ye silamaya sariya dafanin nana ka 
bali kɛ ka bɔ minugu ma, ani ka bagabagali kɛ ka bɔ 
ola, ani ka mɔgɔ danga min k'o kɛ; k'a sababu kɛ o 

3 
ye  filankafoya  siraw  dɔ  le  ye,  ani  ka  dantɛmɛ  kɛ 
kiraw ni mɔgɔ ɲumanw ko la, Wa ko kɛninw b’a yira 
ko sariya ka min fɔ o ye cɛn ne ye, ani dalilu k'a yira 
ko  a  bɔla  Alla  kɔrɔtani  yɔrɔ,  ani  dalilu  gwɛnin  ni 
tigɛnkan  dalilu  k'a  yira  ko  Alla  ya  ciden  -Alla  ya 
nɛma ni kisi b’A ma- a nana ni min ye ka bɔ Alla yɔrɔ 
ani k'alase manton ma o ye cɛn ye. Ni mɔgɔ o mɔgɔ 
ka  filɛli  kɛ  silama  jamanaw  ya  lahalayaw  la,  ani 
filankafoya  ni  dantɛmɛ  minugu  sɔrɔla  o  kɔnɔ  ni 
misiriw lɔ kaburuw kan sababu ye, ani k'o boɲɛ, ani 
k'o masiri ani k'o cɛɲɛn, ani ka minɛli kɛ ladobagaw 
la  o  ye,  a  tigi  bena  a  lɔn  tigitigi    ko  o  fɛnw  ye 
filankafoya sababuw dɔ le ye, ani ko silamaya sariya 
ka  ɲumanya  dɔ  ye  ka  balili  kɛ  ka  bɔ  ola,  ani  ka 
bagabagali kɛ ka bɔ o lɔli la. 
Wa fɛn min nana o ko la, Shɛiku fila Bukhari ni 
Muslim ka min lakali, Alla ka hinɛ ola, ka bɔ Aisha 
fɛ, Alla ye diɲɛ a ma, a ko: Alla ya ciden -Alla ya nɛma 
ni kisi b'A ma- ko: 

 «Alla ka danga be Yahudiyaw ni Nasaraw kan, o 
k'o ya Nabiɲuma kaburuw minɛ ka kɛ misiriw ye, 
Aisha ko: a be mɔgɔw lasiran ka bɔ o ya kɛwalew 
ma, a ko: ni o tun tɛ, a kaburu tun bena bɔ kɛnɛ ma, 
n'ga siranya  kɛla  a  kana  minɛ ka  kɛ  misiri  ye». A 
nana Sɔhihu fila kɔnɔ fana «ko Umu Salama ni Umu 

Habiba, Alla ye diɲɛ o ma, o ka egilizi dɔ kofɔ Alla ya 
ciden  ye,  Alla  ka  nɛma  ni  kisi  b’A  ma,  o  k'a  ye 
Habasha jamana na, ani jaw(foto) minugu be a kɔnɔ, 
ola Alla Kira ko nɛma ni kisi be A ma: 

 «O mɔgɔw, ni cɛɛ ɲuman sala o cɛma; o be misiri 
lɔ a kaburu kan, ka o jaw kɛ a kɔnɔ, o mɔgɔw le ye 
danfɛnw bɛɛ la juguman ye Alla fɛ». 
Wa a nana Sɔhihu Muslim kɔnɔ, ka bɔ Jundub bun 
AbduLaahi fɛ, Alla ka diɲɛ a ma, a ko: N'ka mɛn Alla 
kira fɛ, Alla ya nɛma ni kisi be A ma, tele loru ka kɔn 
A ya saya ɲɛ, A b'a fɔla: 

 «cɛn na, Ne be baliyali kɛ ka taga Alla ma ka bɔ 
teri gɛlɛn talila a cɛma, sabu Alla ka ne minɛ  ka n'kɛ 
A teri gɛlɛn ye inafɔ A ka Ibrahima minɛ k'a kɛ A teri 
gɛlɛn ye cogo min na. Ni ne tun be mɔgɔ minɛ k'a kɛ 
n'teri  gɛlɛn  ye  ne  ka  manton  cɛma,  ne  tun  be 
Abubakari le minɛ k'a kɛ n'teri gɛlɛn ye. A y'a tolo 
malɔ! cɛn na, mɔgɔ minugu kɔnna a ɲɛ, o tun be o ya 
cidenw ni o ya mɔgɔ ɲumanw kaburuw minɛ k'o kɛ 
misiriw ye. A y'a tolo malɔ kosɛbɛ! a kana kaburuw 









[image: ] 
5 
minɛ k'o kɛ misiriw ye, cɛn na, Ne b'a gɛn ka bɔ o 
ma». Wa hadisa ka ca ni babu kɔnɔ. 
Silamaw ya lɔnnikɛlaw ɲɛmɔgɔw mazahabu nani 
bɛɛ kɔnɔ ani o ɲɔgon gɛrɛw, o bɛɛ k'alase kɛnɛ kan 
k'a  bali  mɔgɔw  ma  ko  a  te  daga  ka  misiriw  lɔ 
kaburuw kan, ani o ka bagabagali kɛ ka bɔ ola;  Kira 
-Alla ya nɛma ni kisi b’A ma- ya sunna waleya kɔson, 
ani  kɔnɔgwɛya  kɔson  manton  ye,  ani    bagabagali 
kɔson ala; walasa a kana ben fɛn na mɔgɔ minugu 
kɔnna a ɲɛ, olugu benna min na, ka bɔ Yahudiyaw ni 
Nasaraw ka dantɛmɛ mɔgɔw la, ani minugu b'olugu 
ɲɔgonnaw ye ka bɔ nin manton mɔgɔ filiniw la. 
Ola, min ye wajibi ye ɔrdɔn ya Silamaya lɔnniyaw 
tɔn kan, ani silama tɔw kan: ole ye ka sunna minɛ, 
ani ka taga ɲɛmɔgɔw ya sira kan, ani k'o yɛrɛ tanga 
fɛn ma Alla ni A ya Kira ka gɛnni kɛ ka bɔ min ma; 
sabula jɔnw ya ɲɛn be ole la, ani o ya kunadiya, ani 
o  ya  kisi  dunya  ani  lahara.  Mɔgɔ dɔw  k'o  bolo  kɛ 
babu  nin  na  Alla  ya  kuma  la  -boɲɛ  b'A  ye-  kuru 
mɔgɔw ya kisa la: 

 {...minugu ka see sɔrɔ o ya ko kan, olugu ko: an 
kɔnni bena misiri lɔ o kan} [Suratu Al Kahf: 21]. 
Wa o jabi ye ko: a be fɔ ko: Alla kɔrɔtani k'a lakali 
ka bɔ o wagati ɲɛmɔgɔw ni fangatigiw fɛ ko o ka nin 
kuma nin fɔ, wa o te ka diɲɛ ni cɛntigiya sabati o ye, 
n'ga a be jalaki ni dɔgɔyama le yira, ani ka mɔgɔw 

mabɔ ka bɔ o ya kɛwale la, Wa min b'o yira: o ye ko 
Kira -Alla ya nɛma ni kisi b'A ma- aya nin jigila min 
ma, wa Ale le ye mɔgɔw bɛɛ la lɔnnibagaba ye a kɔrɔ 
lɔn na; A k'A ya manton bali ka misiriw kɛ kaburuw 
kan,  ani  A  k'o  bagabaga  ka  bɔ  o  ma,  ani  ka  mɔgɔ 
danga k'a jalaki min k'o kɛ. 
Ni o tun daganin ne, Alla ya ciden -Alla ya nɛma 
ni kisi be A ma- tun te gɛlɛya belebele nin kɛ ola, ani 
k'a danase fɔɔ ka mɔgɔ danga min k'o kɛ, ani k'a yira 
k'o tigi be Alla ya danfɛnw bɛɛ la jugumanw le cɛma. 
O be wasa ni karili kɛ cɛn ɲinibaga ye. Hali n'an y'a 
jate ko ka misiriw kɛ kaburuw kan tun daganin be 
mɔgɔw  ye  minugu  kɔnna  an  ɲɛ;  a  ma  daga  an  ye 
k'olugu  ladegi  ola;  sabula  an  ya  sariya  be  sariya 
kɔrɔw jɔsi kabɔy, wa an ya Ciden - Alla ya nɛma ni 
kisi b'A ma - Ale le ye ciden laban ye, wa A ya sariya 
dafanin le, A ye dunya bɛɛ ta ye, wa A k'an  bali ka 
misiriw kɛ kaburuw kan; Ola, a ma daga an ye k'a 
sɔsɔ, wa a wajibiyala an kan ka tugu A kɔ, ani ka fɛn 
minɛ A nana ni min ye, ani ka fɛn o fɛn b'o sɔsɔ k'o 
bila ka bɔ sariya kɔrɔw la, ani ladaw minugu cɛkaɲi 
o kɛbagaw fɛ; sabula foy ma dafa ka tɛmɛ Alla  ya 
sariya  kan,  wa  kandaya  sira  kaɲi  ka  tɛmɛ  Alla  ya 
Ciden ya kandaya sira kan - Alla ya nɛma ni kisi be 
A ma -. 
An be Alla le dali A y'an ni Silamaw bɛɛ bɛnsema 
ka sabati A ya dina kan, ani k'A ya Ciden Muhamadu 
ya  sariya  minɛ,  Alla  ya  nɛma  ni  kisi  be  A  kan; 

kumaw ni kɛwaliw la, kɛnɛma ni kɔnɔna na, ani ko 
tɔ bɛɛ la, fɔɔ an be taga Alla bɛn,-boɲɛ ni kɔrɔta be 
A ye-,  Ale le ye masa mɛnibagaba ye, Ale le ye masa 
ye min ka surun A ya jɔnw la. 
Ani  nɛma  ni  kisi  be  A  ya  jɔn  ni  A  ya  ciden 
Muhamadu  kan,  ani  A  ya  so  mɔgɔw  ani  A  ya 
sɔhabaw, ani mɔgɔ minugu k'A ya kandaya sira ta 
fɔɔ ka se kiti lon ma. 
Sudon misiriw kɔnɔ 
Abdul Aziz bin Abdullah bin Baaz 

